Βαλκανικοί Αγώνες Στίβου 1934

Οι Ε΄ Βαλκανικοί Αγώνες Στίβου 1934 διεξήχθησαν στο Ζάγκρεμπ, στις 26 Αυγούστου, 1 & 2 Σεπτεμβρίου 1934. Ήταν η πρώτη φορά που διεξήχθησαν εκτός Ελλάδας, αφού οι προηγούμενες τέσσερις διοργανώσεις είχαν γίνει στο Παναθηναϊκό Στάδιο. Νικήτρια αναδείχθηκε και πάλι η Ελλάδα. Συμμετείχαν και οι έξι βαλκανικές χώρες.

 Χρονικό 
Αρχικά, οι αγώνες είχε προγραμματιστεί να γίνουν ξανά στην Αθήνα αλλά η επίμονη πρόταση των Γιουγκοσλάβων να αναλάβουν τη διοργάνωση, την οποία έθεσε υπό την υψηλή προστασία του ο ίδιος ο βασιλιάς της χώρας, Αλέξανδρος, διαθέτωντας κεφάλαιο 900.000 δηναρίων στη διάθεση της οργανωτικής επιτροπής, έπεισε τον ΣΕΓΑΣ να αποδεχτεί την πρόταση. Η επιτυχία των αγώνων ήταν μεγάλη και η υποδοχή των αθλητών από τον κόσμο ενθουσιώδης. Στο σιδηροδρομικό σταθμό είχε στηθεί ειδική εξέδρα για την υποδοχή των αθλητικών αποστολών. Στα καταστήματα είχαν αναρτηθεί οι σημαίες των βαλκανικών κρατών και γενικά στην πόλη υπήρχε ένα πολύ φιλικό κλίμα. Εκδηλώσεις έγιναν και στο Βελιγράδι. Οι αγώνες είχαν πλέον πάρει διεθνή προβολή και τους παρακολούθησε εκπρόσωπος της Διεθνούς Ολυμπιακής Επιτροπής, ο αυστριακός Σμιντ.

Όμως, το πάθος των εντόπιων Κροατών για την κατάκτηση της πρωτιάς είχε ως αποτέλεσμα τη μεροληψία των κριτών, που ακύρωσαν την ελληνική ομάδα στη σκυταλοδρομία 4Χ400. Έπειτα από ένσταση που έκανε η ελληνική αποστολή, ο αγώνας επαναλήφθηκε την Τετάρτη 29 Αυγούστου, παρουσία χιλιάδων φανατισμένων φιλάθλων, οι οποίοι καταδίωξαν μέσα στο Στάδιο τον τελευταίο Έλληνα δρομέα Μάντικα, όταν προηγήθηκε. Ακόμα και ένας κριτής επιχείρησε να τον εμποδίσει, τελικά τερμάτισε αλλά η ομάδα ακυρώθηκε και πάλι. Η απειλή της Ελλάδας ότι θα αποχωρήσει μετρίασε κάπως τις αντιδράσεις.

Μια άλλη διαμάχη προέκυψε μετά τη νίκη του Στέλιου Κυριακίδη στο μαραθώνιο. Οι διοργανωτές υπέβαλαν ένσταση θεωρώντας πως δεν είχε δικαίωμα συμμετοχής, λόγω του ότι ως Κύπριος είχε αγγλική υπηκοότητα. Ζητούσαν να ακυρωθούν οι νίκες του στο μαραθώνιο και στα 10 χλμ, οπότε με την αφαίρεση 12 β. από την Ελλάδα και το αντίστοιχο γιουγκοσλαβικό βαθμολογικό ώφελος θα κατακτούσαν την πρωτιά. Η ένσταση δεν έγινε δεκτή ως εκπρόθεσμη, αλλά αποτέλεσε το έναυσμα για να αμφισβητηθεί το δικαίωμα συμμετοχής του Κυριακίδη με την εθνική Ελλάδας. Το θέμα ανακίνησαν και την επόμενη χρονιά και αποκλείστηκε η συμμετοχή του στη βαλκανιάδα, αφού η Γιουγκοσλάβοι είχαν καταφύγει στην ΔΟΕ.

Παρά το φανατισμό γενικά εδραιώθηκε ένα κλίμα βαλκανικής φιλίας που έκανε αισιόδοξους τους αθλητικούς παράγοντες για την μακροημέρευση της διοργάνωσης. Οι αγώνες έγιναν την Κυριακή 26 Αυγούστου και το σαββατοκύριακο 1 και 2 Σεπτεμβρίου. Όπως τις προηγούμενες χρονιές, σε κάθε αγώνισμα μετείχαν δύο αθλητές από κάθε χώρα και από μία ομάδα σκυταλοδρομίας. Βαθμολογήθηκαν οι έξι πρώτοι με 6-5-4-3-2-1 βαθμούς αντίστοιχα. Στη γενική βαθμολογία πρώτευσε ξανά η Ελλάδα, παρά την αγωνιώδη προσπάθεια της Γιουγκοσλαβίας. Σημειώθηκαν πολλά νέα εθνικά και βαλκανικά ρεκόρ, από τα οποία ξεχώρισαν οι επιδόσεις του Μάντικα στα 110μ και 400μ εμπόδια που ήταν οι καλύτερες της χρονιάς στην Ευρώπη και το παγκόσμιο ρεκόρ στην ελληνική δισκοβολία του Σύλλα με 40,01μ.

Στους Έλληνες πρωταθλητές έγινε πανηγυρική υποδοχή στο σιδηροδρομικό Σταθμό Λαρίσης κατά την επιστροφή τους από μυριάδες λαού και πλήθος επισήμων.

 Οι νικητές 
 Αγωνίσματα  Νικητής Επίδοση 100μ 20px  Γιούλιε Μπάουερ 10.8 (ι.β.ρ.) 200μ  20px Άλφονζ Κοβάτσεβιτς 23.2 400μ 20px Κάρλο Νίκχαζι 50.5 800μ 20px Γρηγόρης Γεωργακόπουλος 2.00.0 (ν.β.ρ.) 1500μ 20px Γρηγόρης Γεωργακόπουλος 4.10.8 (ν.β.ρ.) 5.000μ  20px Ίβε Κρεβς 16.05.4 10.000μ   20px Στέλιος Κυριακίδης 33.49.0 (ν.β.ρ.) Μαραθώνιος   20px Στέλιος Κυριακίδης 2:49.31 (ν.β.ρ.) 110μ εμπ.     20px Χρήστος Μάντικας 14.8 (ν.β.ρ.)   400μ εμπ.   20px Χρήστος Μάντικας 55.7 (ν.β.ρ.) Σκυταλοδρομία 4Χ100μ 20px Ελλάδα  Σακελλαρίου-Φραγκούδης-Μάντικας-Λάμπρου 43.6 Σκυταλοδρομία 4Χ400μ* 20px Ελλάδα   3.27.6 Σκυταλοδρομία Βαλκανική 1.500μ    20px ΕλλάδαΓεωργακόπουλος-Πασύ-Λάμπρου-Μάντικας   3.23.8 (ν.β.ρ.) Μήκος  20px Μπράνκο Κάλαϊ 6,85  Ύψος   20px Ίβο Μπουράτοβιτς 1,80  Τριπλούν  20px Χαράλαμπος Πατεράκης 14,21 Επί κοντώ  Λιούμπεν Ντόιτσεφ 3,90 Σφαιροβολία   20px Αλεξάνταρ Κοβάτσεβιτς 14,22  Δισκοβολία     20px Νίκος Σύλλας 48,54 Ελληνική δισκοβολία     20px Νίκος Σύλλας 40,01 (παγκόσμιο ρεκόρ) Ακοντισμός      20px Κώστας Χατζηγιάννης 56,35 Σφυροβολία   20px Μίλαν Στέπσνικ 48,99 (ν.β.ρ.) Δέκαθλο**  Ντόιτσεφ ;

 Βαθμολογία 
ΘέσηΧώραΝίκεςΒαθμοί* 1 20px Ελλάδα 13 164 2 20px Γιουγκοσλαβία 8 1553  Ρουμανία0614  Βουλγαρία133<center>5  Τουρκία0326  Αλβανία07

*Σημείωση: Βαθμολογήθηκαν με 6-5-4-3-2-1 β. οι έξι πρώτοι.    

*Aρχικά νίκησε η ομάδα της Γιουγκοσλαβίας αλλά ο αγώνας ακυρώθηκε και επαναλήφθηκε την Τετάρτη 29 Αυγούστου. Νίκησε η Ελλάδα αλλά ακυρώθηκε και νικήτρια αναδείχθηκε πάλι η Γιουγκοσλαβία. Τελικά, ίσχυσε η νίκη της Ελλάδας.

**Έγινε στις 8-9 Ιουλίου στη Σόφια, εκτός βαθμολογίας.

 Πηγές 
"Αθλητικός Χρόνος", 27/8/1934 κ.επ. (ψηφ. σελ. 13 κ. επ.) 
BALKAN GAMES/CHAMPIONSHIPS. 
"Η χρυσή ιστορία των αγώνων", Αθλητική Ηχώ, 10/8/1979.
"Τα 10 χρόνια των βαλκανικών αγώνων", Ακρόπολις, 10/10/1939, ψηφ. σελ. 49.

Κατηγορία:Βαλκανικοί Αγώνες Στίβου
Κατηγορία:Στίβος το 1934
Κατηγορία:Αθλητισμός στη Γιουγκοσλαβία